**Syke barn og barnehagen**

**Barnets allmenntilstand**

**Ved mange sykdommer kan det være vanskelig å angi en nøyaktig tidsperiode for når barnet kan vende tilbake til barnehagen. Ved smittsom sykdom vil barnets allmenntilstand ofte gjøre det nødvendig at barnet bør være hjemme. Vurdering av barnets allmenntilstand må alltid baseres på foreldres skjønn. Som hovedregel bør barnet være friskt nok til å kunne delta i normale aktiviteter i barnehagen, og barnet bør være feberfri. Barn med feber bør først og fremst holdes hjemme av hensyn til seg selv, og det er nødvendig med en feberfri dag hjemme, før retur til barnehagen. Barns normale temperatur kan variere. Temperatur mer enn 37,5° om morgenen og 38° på kvelden anses som feber.**

**Forebygging**

**Spredning av smittsomme sykdommer forebygges best ved gode rutiner for håndvask for barn, foreldre og ansatte, spesielt etter toalettbesøk, bleieskift og før håndtering av mat og måltider.**

**Oversikten under dekker de vanligste symptomer og sykdommer som kan forekomme hos barn som går i barnehage**

|  |  |  |  |
| --- | --- | --- | --- |
| **SYKDOM** | **ÅRSAK** | **VANLIGE SYMPTOMER** | **FORHOLDSREGLER I BARNEHAGEN OG ANDRE TILTAK** |
| **Forkjølelse og vanlig influensa** | Virus | Snue, hoste feber | Kan gå i barnehagen når allmenntilstanden tilsier det. Ved influensaepidemi er det egne retningslinjer. |
| **Mage-tarminfeksjon, med diare og oppkast** | Oftes virus, sjelden bakterier | Vanlig tynn avføringer 3 eller flere ganger per døgn, og/eller oppkast, feber. | Ved virus kan barnet gå i barnehagen 2 døgn etter symptom-frihet forutsatt god allmenntilstand. Ved mistanke om bakteriell årsak (etter utenlands- reise eller matbåren smitte) må barnet undersøkes av lege. Spesielle forholdsregler. |
| **Øyekatarr** | Oftes virus, sjelden bakterier | Rødhet og rennende øyne, noen ganger verk. | Ved kraftig øyekatarr med rikelig pussdannelse bør barnet holdes hjemme inntil pussdannelsen har avtatt. Ved kraftig øyekatarr vil det vanligvis være behov for legekontakt, og barnets allmenntilstand vil også i stor grad styre behovet for å være hjemme fra barnehagen.  Det må være opp til barnets foresatte å avgjøre om et barn som har symptomer på øyekatarr skal undersøkes av lege. Dersom behandling igangsettes kan barnet gå i barnehage dagen etter igangsatt behandling |
| **Øre-betennelse** | Oftes virus, sjelden bakterier | Øresmerter, feber, rennende verk fra øret. | Barnet kan gå tilbake til barnehagen når allmenntilstanden tilsier det. |
| **Halsbetennelse** | Oftes virus, sjelden bakterier | Feber, halsonde, svelgebesvær | Ved vanlig halsinfeksjon kan barnet gå i barnehagen ved god allmenntilstand.  Ved streptokokker kan barnet gå i barnehagen når antibiotika-behandlet i 1 døgn og når allmenntilstanden tilsier det. |
| **Skarlagens-**  **feber** | Bakterier (streptokokker) | Feber, halsonde. Utslett som kan skalle av i andre sykdomsuke, spesielt hender og føtter. | Kan gå i barnehage når antibiotikabehandlet i 1 døgn og når allmenntilstanden tilsier det. |
| **Brann-**  **kopper** | Bakterier | Væskende, skorpebelagte sår oftest i ansiktet og på hender. | Behandles med reseptfri sårsalve og tildekking der dette er mulig. Barn med brennkopper kan vende tilbake til barnehagen når sårene er under kontroll, Grunnlaget for skjønnet her må være at det ikke lenger er fare for at smitteførende sårsekret kan påføres andre barnehagebarn direkte eller indirekte gjennom kontaktpunkter. |
|  |  |  |  |
| **Kikhoste** | Bakterier | Starter med sår hals og lett snue/feber. Vedvarende, gjøende hoste. | Ved behandling tidlig i sykdomsforløpet blir barnet vanligvis smittefri fem dager etter igangsatt behandling, og barnet bør derfor holdes hjemme fra barnehagen i denne perioden. Ved behandling senere i sykdomsforløpet vil smittsomheten være betydelig mindre, og barn kan derfor gå i barnehage dagen etter igangsatt behandling. |
| **Vannkopper** | Virus | Få/mange små væskefylte blærer på hele kroppen, kløe, lett feber. | Barnet kan gå i barnehagen når utslettet har tørket inn etter ca. 1 uke. |
| **4.barne**  **sykdom (3 dager feber)** | Virus | Høy feber noen dager, deretter utslett spesielt overkropp og ben/armer. | Kan gå i barnehagen ved god allmenntilstand uavhengig av utslett. |
| **5.barne**  **sykdom** | Virus | Sammen ytende utslett i ansikt og resten av kroppen. Lett feber | Kan gå i barnehagen ved god allmenntilstand uavhengig av utslett. |
| **Hånd- munn og fotsyken** | Virus | Lett feber, halsonde. Utslett i munnen, rundt munnen, håndflater og fotsåler. | Kan gå i barnehagen ved god allmenntilstand, uavhengig av utslett. |
| **Barnemark/spolmark** |  | Lite symptomer. Kløe rundt endetarmsåpningen | Kan gå i barnehagen dagen etter at behandling er startet. |
| **Hodelus** |  | Hodekløe, lus og luseegg i håret. | Når barnet kommer hjem, skal første del av behandlingen gjennomføres samme kveld/natt. Barnet kan gå i barnehagen som normalt. Barnehage og vennekrets skal informeres om at barnet har hodelus, slik at vennekretsen, andre barn og ansatte kan sjekkes for lus og barnet unngå gjensmitte. |